GLACIAL Vandflaske 40 cl, Teak Wood - GLACIAL @ RoyalDesign.dk\nVand, Kaffe & Te\nGLACIAL Vandflaske 40 cl, Birch Wood\nIsoleret vandflaske i lækkert og robust design fra GLACIAL, 40 cl.\nGLACIAL Vandflasker & Glasflasker Vand, Kaffe & TeServering Termokander\nGLACIAL vandflaske er fremstillet af rustfrit stål og kan anvendes til både kolde og varme drikke. Flasken findes i forskellige farver og design og er miljøvenlig, robust og et fantastisk alternativ til plastikflasker. GLACIAL har et samarbejde med WWF, som modtager 1 euro pr solgte flaske.\nFlaskerne findes i tre størrelser: 26 cl, 40 cl og 60 cl. Medium er den mest populære størrelse\nForuden flot mønster og farve, har GLACIAL flaskerne et funktionelt design. GLACIAL vandflaske er perfekt at have med dig på rejsende fod. Den vil ikke lække, heller ikke når du vender den på hovedet. Isoleringen holder drikkens temperatur - både varme og holde drikke. Varme drikke holdes varme i 12 timer og kolde i 24 timer. Flasken er godkendt til levnedsmiddel.\nTredobbelt væg for maksimal isolering.\nKondens fri overflade.\nBPA fri og fri for giftige emner.\n18/8 Rustfrit stål.\nGodkendt til levnedsmiddel.\n1 EUR per flaske doneres til WWF.\nFantastisk alternativ til plastikflasker.\nGLACIAL's samarbejde med WWF\nI Juni 2018 underskrev GLACIAL et partnerskab WWF. Sammen er de på en mission for at reducere plast forbruget og rede verdenshavene\nFør anvendelse: Rengør flaske og låg med opvaskemiddel og varmt vand.\nFlasken tåler ikke opvaskemaskine.\nHåndvask flasken ved at ryste den med varmt vand og opvaskemiddel eller anvend et flaskebørste.\nFlasken tåler ikke fryser. Kom i stedet isterninger i flasken for at afkøle væsken.\nKan ikke anvendes på varmekilder, grill eller åben ild, det vil ødelægge flasken.\nTåler ikke kemikalier såsom klorin og andet blegemiddel.\nGLACIAL producerer holdbare rustfrie stålflasker i kampen for at reducere brugen af plast. Flaskerne fra GLACIAL har dobbelt isolering og holder drikken varm i 12 timer eller kold i 24 timer. Flaskerne er BPA-frie.\nCE Mærket, FDA, LFGB


Brett Hennig: Eliten skal ikke bestemme alt. Derfor er borgerting en over 2300 år gammel god idé | Information\n»Jeg mener, at det ikke lever op til vore idealer om, hvad et demokrati burde være og burde kunne præstere, nemlig oplyst, åben rådslagning om vore langsigtede mål for samfundet.«\nDerfor går Brett Hennig ind for demokrati via lodtrækning. Han er medstifter af og direktør for Sortition Foundation. En britisk organisation, der arbejder for at fremme demokrati via ’sortition’, hvor sortition er det engelske udtryk for at afgøre noget ved at kaste terninger eller trække lod.\nDemokrati og lodtrækning lyder som hinandens modsætninger. Men lodtrækning var faktisk en central del af det første demokrati i det gamle Athen.\n»Det accepteres som demokratisk, når offentlige embeder besættes via lodtrækning, og oligarki, når de besættes via valg,« skrev Aristoteles.\nI dag er lodtrækning til såkaldte borgerting officielt indført som del af et revitaliseret demokrati i Irland, i den spanske hovedstad Madrid, i den tysktalende del af Belgien m.m.\nFørst mere om Brett Hennig og hans kritik af dagens demokrati.\nPå vej væk fra det demokratiske ideal\nHennig er forfatter til bogen The End of Politicians – Time for a Real Democracy og som nævnt ledende skikkelse i Sortition Foundation. Han har australske rødder, en ph.d. i astrofysik og erhvervsmæssig baggrund som bl.a. software-ingeniør og matematikunderviser, men han har også grundige erfaringer som social- og klimaaktivist.\n»Det var klimaaktivismen, som bragte mig til den erkendelse, at det politiske system, som det i øjeblikket er konstrueret, aldrig vil kunne håndtere denne udfordring,« fortæller han.\nMåden, vi vælger vore politiske repræsentanter, er en afgørende grund til, at demokratiet ikke fungerer, mener Brett Hennig.\nValgperioderne på typisk fire år lægger op til kortsigtet tænkning, og den forstærkes af nyhedsmedierne, der også har det korte sigt i fokus.\n»For at vinde næste valg, må du sikre dig eksponering og gode sound bites i forhold til vælgerne. Man oplever næsten aldrig, at politikere skifter standpunkt som konsekvens af en fornuftig argumentation – man er mere interesseret i at positionere sig i forhold til næste valg eller for at vinde indflydelse internt i partiet. Dertil kommer lobbyisters og særinteressers påvirkning, som er med til at forvrænge demokratiet.«\n»Det er jo ikke så slemt som Game of Thrones, men det er et spil, som fjerner os fra idealet om, at folk diskuterer i et informeret miljø, hvor der lyttes, udveksles tanker og indkredses de bedste løsninger,« siger Brett Hennig, der understreger, at det ikke er politikerne, men selve systemet, han kritiserer.\nDe gamle grækere trak lod\nMen kritikken handler ikke kun om, hvad der er sket med demokratiet i nyere tid.\nHennig trækker Aristoteles-citatet frem for at forklare, at det at udpege officielle repræsentanter via valg ikke blev betragtet som demokrati, men som oligarki eller aristokrati, fordi det var en elite af rige og veluddannede, der blev valgt og dermed fik magt. Ordet ’elite’ har faktisk samme sproglige oprindelse som ’election’, dagens engelske ord for valg.\nDemokrati var derimod lodtrækning, fordi borgerne her blev reelt repræsenteret i de politiske råd og organer uden skelen til deres status.\n»Så valg blev ikke betragtet som demokratiske redskaber, men som redskaber til at få ’de rette’ til magten, nemlig aristokratiet af rige og veluddannede. Den funktion har valgene tjent langt op i historien,« siger Brett Hennig med henvisning til, at det meget længe kun var hvide mænd, der kunne opstille og havde stemmeret.\nFørst længe efter den franske og den amerikanske revolution, hvor valgretten langsomt begyndte at blive udbredt, begyndte man at sætte lighedstegn mellem demokrati og valgbaseret repræsentation.\nReelt er det imidlertid stadig i udpræget grad en elite, der kommer til magten via valg, mener Brett Hennig.\nEliten ved magten\n»Det er særlig ekstremt i USA, hvor halvdelen af kongresmedlemmerne er millionærer,« påpeger han med henvisning til opgørelser, der også fortæller, at det gennemsnitlige medlem af den siddende kongres har en husstandsformue på størrelse med 18 amerikanske gennemsnitsfamilier tilsammen. Altså ikke nogen reel repræsentation af nationens befolkningsmæssige sammensætning.\n»Flertallet af de valgte ligner slet ikke landets faktiske vælgerbefolkning. Valgsystemet er taget til fange af de rige og eliten,« siger Brett Hennig.\nOg når politikere i deres valgkampe får donationer af bestemte erhvervsfolk eller erhvervsorganisationer – f.eks. den fossile energiindustri – er det ikke overraskende, at der ikke bliver lovgivet og reguleret mod de pågældendes interesser.\nBilledet er mindre ekstremt i europæiske lande, men også her afspejler parlamenternes sammensætning en elite i højere grad end den brede befolkning.\nI Danmark havde f.eks. hvert andet folketingsmedlem i 2015 en lang videregående uddannelse, mens det samme kun gjaldt hver tiende i den brede befolkning. Omvendt havde godt 13 pct. af befolkningen alene en grundskoleuddannelse, mens det samme kun gjaldt 1,1 pct. af folketingsmedlemmerne.\nHvor Danmarks statsministre f.eks. gennem 1950’erne udgjordes af én landmand, to med fagforeningsbaggrund og en akademiker, så har samtlige statsministre de seneste 25 år været akademikere med enten statskundskab, samfundsvidenskab, økonomi eller jura som fag.\nBorgerting vinder frem\n»Jeg tror, skævheden i repræsentation er en afgørende grund til, at folk ikke stoler på politikerne. Man oplever, at systemet er blevet kapret, at den politiske klasse er uden føling med og uden evne til at håndtere de problemer, som er nærværende for folk. På det punkt er der noget rigtigt i populisternes kritik, om end de uden grund udpeger syndebukke og giver bestemte grupper skylden.«\nBrett Hennig understreger, at oplevelsen af ikke at føle sig repræsenteret af de valgte optræder i forskellige lejre, og f.eks. både når det gælder klimaproblemet og sociale problemer.\n»Det er f.eks. interessant, at den nye klima- og miljøbevægelse Extinction Rebellion har fokus på dette og blandt sine hovedkrav har etablering af borgerting som vej til at åbne det politiske rum. Det er måske det første eksempel på, at en græsrodsbevægelse inddrager ’sortition’, repræsentation via lodtrækning, som krav.«\nI Frankrig bestod præsident Macrons reaktion på De Gule Veste bl.a. af etablering af 18 regionale borgerting med deltagere udpeget ved lodtrækning som centrum for udformning af forslag til regeringen og ønsker om forandring.\n»Det afgørende er selvfølgelig, hvad Macron gør med forslagene. Hvis de ignoreres, vil folk nok blive ved at gå på gaderne. Jeg har læst, at 55 pct. af franskmændene i dag ønsker en eller anden form borgerdeltagelse i beslutningsprocesserne, baseret på udpegning via lodtrækning,« siger Brett Hennig.\nHan nævner også, at bystyret i Madrid har etableret et permanent borgerting, Byens Observatorium, med 57 borgere udpeget via lodtrækning til løbende at rådgive hovedstadens 57 byrådsmedlemmer.\nOg han nævner, at det regionale styre i Eupen i den tysktalende del af Belgien i februar har vedtaget at etablere et permanent borgerråd, som en gang om året skal udpege emner, der skal på den politiske dagsorden, suppleret med et borgerting, der skal behandle de pågældende emner og udforme konkrete politikforslag. Både medlemmer af borgerråd og borgerting findes ved lodtrækning.\nEfter beslutning i parlamentet har Irland siden 2016 haft et borgerting med 99 medlemmer udpeget ved lodtrækning. Borgertinget har bl.a. formuleret Irlands nye abortpolitik, forslag til national klimaindsats samt regler for folkeafstemning.\nOgså i England, Canada, Polen og andre lande er borgerting enten etableret eller på vej, fortæller Brett Hennig. Hans organisation, Sortition Foundation, er i dag del af Democracy R&D, et voksende globalt netværk af initiativer og grupper til fornyelse af demokratiet gennem direkte, lodtrækningsbaseret borgerinddragelse. I Danmark er Teknologirådet medlem af dette netværk.\n»Vi står i en historisk afgørende situation, hvor lodtrækningsbaserede borgerting opstår kloden rundt,« mener Brett Hennig.\n– I USA valgte folket Donald Trump, i Europa giver folket betydelig opbakning til højreradikale partier. I en situation med accelererende klimakrise og eskalerende ulighed kunne det så være fristende at gå den anden vej og sige, at der er brug for kloge eksperter til at lede landene ud af disse kriser?\n»At eksperter og teknokrater bedst kan lede et land, er præcis påstanden hos Kinas kommunistiske parti. Ethvert diktatur vil sige, at det handler til folkets bedste og ved, hvad der er godt for folket. Det synspunkt er reelt en appel om teknokrati og diktatur.«\n»Jeg afviser fuldstændig ideen om, at almindelige mennesker ikke er kompetente. Det er de, hvis blot de placeres i den rette kontekst, dvs. i pagt med det demokratiske ideal om, at alle har adgang til afbalanceret information og er forpligtede til at diskutere egne synspunkter med en divers gruppe af andre mennesker samt reagere på de tanker og begrundelser, andre har,« siger Brett Hennig.\nUdpeget til en ansvarsfuld opgave under sådanne rammer vokser folks ansvarsfølelse, påpeger han. Omvendt sikrer traditionelle valg – mere eller mindre propaganda-inficerede, som de ofte er – ikke at borgerne vælger ansvarlige, kompetente ledere – valget af Trump illustrerer det.\n»Hos jer i Danmark kunne almindelige menneskers kompetente og ansvarsfulde deltagelse f.eks. sikres ved at etablere et permanent borgerting eller folkesenat med en gruppe tilfældigt udvalgte borgere, der udskiftes en gang om året. Et sådant andetkammer kunne have samme beføjelser som det valgte parlament, eller det kunne f.eks. have ansvar for at godkende parlamentets beslutninger eller magt til selv at foreslå ny lovgivning.«\n»Jeg kan forstå, hvorfor nogle i disse klimakrisetider kan være fristet til at slå en kolbøtte og sige, at demokratiet ikke kan bruges, men må erstattes af teknokrater og ’stærke mænd’. Jeg slår en kolbøtte den modsatte vej og siger: Vi er nødt til at gøre demokratiet meget bedre.«\nInformation Klimademokratiklima og miljøklimapolitikborgerinddragelse\n20. maj, 2019 - 05:47\nFolketinget er altså ikke folkets ting. Ikke den meste epokegørende nyhed, men rart at få slået det fast.\nVi skal altså have et borgerting for at sikre, at Folketinget ikke bliver elitetinget eller magtliderlighedstinget.\nIdeen kan sagtens bruges, men hvorfor ikke lave et system med lodtrækning til folketinget?\nRolf Andersen, Flemming Berger, Bjarne Bisgaard Jensen, Steen Obel, Carsten Wienholtz, Lise Lotte Rahbek, Alvin Jensen, Thomas Jensen, Steen K Petersen, Torben K L Jensen, Kurt Nielsen, Ervin Lazar, Steffen Gliese, Benny Nissen, Eva Schwanenflügel og Tommy Clausen anbefalede denne kommentar\n20. maj, 2019 - 07:35\nNår Socialdemokratiet og Venstre er imod at afskaffe den såkaldte 'offentlighedslov' (af sarkastiske tunger døbt 'mørklægningsloven'), går ind for overvågning af borgerne (fx sessionslogning og algoritmer på jobcentrene), hele tiden fremhæver 'det repræsentative demokrati' som nøglen til statsministeriet fremfor løsninger til befolkningens bedste, og synes de hele tiden skal have mere i partistøtte, får vi da aldrig borgerråd..\nRolf Andersen, Flemming Berger, Steen Obel, Carsten Wienholtz, Lise Lotte Rahbek, Alvin Jensen, Steen K Petersen, Torben K L Jensen, Peter Knap, Egon Stich, Kurt Nielsen, Thomas Tanghus, Steffen Gliese, Benny Nissen og Bjarne Bisgaard Jensen anbefalede denne kommentar\nJeg er så enig i disse betragtninger. De fleste i min omgangskreds jeg snakker dybere med om dette er faktisk også enige. Det største problem er det etablerede system, der ikke kan se "fordelen" ved at lave et nyt folketing eller måske landsting der er baseret på lodtrækning. Er domsmand/nævning og dette system er baseret på lodtrækning og fungerer rigtigt fornuftigt. Det største problem er igen politikere og til dels pressen der hele tiden forsøger at påvirke processen når de ikke synes der bliver straffet hårdt nok og laves nye minimumsstraffe etc.\nBjarne Bisgaard Jensen, Steen K Petersen, Lise Lotte Rahbek, Alvin Jensen, Steffen Gliese, Eva Schwanenflügel, Peter Knap og Kurt Nielsen anbefalede denne kommentar\n20. maj, 2019 - 08:41\nDet athenske demokrati er en virkelig interessant foranstaltning, der ofte har været bragt i miskredit - fordi sejrherren fortæller historien! På længere sigt har sejrherren været det aristokrati, som var stødt fra tronen, men som i filosofferne havde en stemme, der talte til eftertiden i næsten 2.500 år: demokrati er pøbelvælde. Efter domfældelsen over Sokrates var de panisk rædde for deres egen position.\nHvad man ikke tænker på, er, HVEM athenæerne mente, der udpegede deres repræsentanter, for det var naturligvis Guderne. Hvem skulle ellers bestemme lodtrækningens resultat? Og derfor kunne man også forlade sig på det. Og hvis Aleksander den Store ikke var kommet forbi, havde de sikkert fortsat på samme vis endnu.\nIdeen var meget mere gennemført, end man tænker det, går jeg ud fra: målet var at sabotere alle forsøg på at opnå personlig magt i staten, derfor var embedstiden kort; men for på lokalt plan at tilgodese alle interesser, var byen organiseret i såkaldte demer, ti stk. hvert sammensat af distrikter fra by, land og kyst.\nHvis man vil vide mere, er der et interessant værk fra samtiden, tilsyneladende en kritik af forholdene, men reelt en ret positiv beskrivelse, af en anonym forfatter, man kalder pseudo-Xenofon eller 'Den gamle Oligark'. Dette værk dannede baggrunden for Hartvig Frisch's doktordisputats fra 1941, i sig selv et bidrag til demokratiets styrkelse under besættelsen.\nThomas Tanghus, Bjarne Bisgaard Jensen, Marie Jensen, Steen K Petersen, Trond Meiring, Alvin Jensen, Eva Schwanenflügel, Peter Knap og Kurt Nielsen anbefalede denne kommentar\n20. maj, 2019 - 15:13\nVi kan jo starte med at smide borgertinget ind i den gamle landstingssal og vende tilbage til tokammersystemet igen.\nRolf Andersen, Jens Jensen, Torben Skov, Eva Schwanenflügel, Bjarne Bisgaard Jensen, Steen Obel, Steen K Petersen, Jan Nielsen, Lise Lotte Rahbek, Niels Duus Nielsen og Steffen Gliese anbefalede denne kommentar\n20. maj, 2019 - 15:18\nÅh, Alvin Jensen, jeg troede faktisk, at jeg var den eneste, der savnede et andetkammer.\nRolf Andersen, Torben Skov, Eva Schwanenflügel, Steen K Petersen, Lise Lotte Rahbek og Niels Duus Nielsen anbefalede denne kommentar\n20. maj, 2019 - 15:29\nOprindeligt blev tokammer-systemet indført for at sikre, at "ansvarlige mænd" fra overklassen kunne sætte en stopper for de konsekvenser, der kunne følge af at pøbelen erobrede Folketinget. Dette skete aldrog, hvorfor man afskaffede Landstinget.\nI vore dage er tingene vendt på hovedet: "Ansvarlige mænd" m/k har erobret Folkektinget, og bruger det til at lovgive i deres egne interesser, og vi har derfor brug for en forsamling af "almindelige mennesker", der kan begrænse de uansvarlige "ansvarliges" hærgen\nMan kunne udvælge dette andetkammer ved lodtrækning, og gøre embedet tidsbegrænset, så der ikke bare opstår en ny magtelite.\nThomas Tanghus, Rolf Andersen, Jens Jensen, Jørn Andersen, Torben Skov, Eva Schwanenflügel, Bjarne Bisgaard Jensen, Steen Obel, Peter Knap, Carsten Pedersen, Steen K Petersen, Carsten Wienholtz, Jan Nielsen, Trond Meiring, Lise Lotte Rahbek og Steffen Gliese anbefalede denne kommentar\n20. maj, 2019 - 17:45\nNu behøver man jo ikke vente på de repræsentative folketingspolitikeres accept på at lave et borgerting i disse digitale tider. Man kunne f.eks. gøre alle stillede spørgsmål og lovforslag i folketinget tilgængelig på en digital platform samtidig med spørgsmål og lovforslag er til afstemning i det repræsentative folketing. Her kunne borgerne så alle og en hver stemme på de selvsamme spørgsmål og lovforslag. Godt nok vil borgernes afstemning ikke være bindende overhovedet. Men ved at sammenligne de to afstemninger kunne man få et billede af, om der er en hvis samklang mellem de folkevalgte og folket.\nMan kunne også lave et borgerting på foreningsbasis hvis formål det kunne være at indsamle 50.000 stemmer til borgerforslag som folketinget ikke kan se overhørig.\nBare som en god start og for at lægge pres på det repræsentative folketing, som næppe vil vedtage forslag, som undergrave deres egen magtposition frivilligt. Bare se med deres pensionsordninger og lønforhøjelser som har været til debat de seneste år.\nEva Schwanenflügel, Bjarne Bisgaard Jensen, Niels Duus Nielsen og Steffen Gliese anbefalede denne kommentar\n20. maj, 2019 - 17:57\nRigtig god idé, Jeppe LIndholm.\n20. maj, 2019 - 18:23\nIndtil nu kan man godt få det indtryk, at de digitale platforme kun anvendes af det yderste højre til at svinde alt og alle til, samt til at producere "fake news" og manipulere med borgernes opfattelse af virkeligheden gennem løgne og stærk overdrivelse, samt andet svindel og bedrag. Og efterhånden til mere og mere overvågning af befolkningen på foranledning af de folkevalgte i folketinget.\nDet må da for pokker også kunne bruges til noget positivt.\n20. maj, 2019 - 19:30\nJeppe Lindholm, det undrer også mig. I USA er der mindst lige så mange venstreorienterede nyheds- og kommentarkanaler som der er højreorienterede, og også i England og Tyskland kan man finde både kritiske og progressive stemmer på de sociale medier. Men af en eller anden grund er der ikke nogen "seriøse" alternative danske nyhedsmedier på YouTube. Der findes et antal satiriske kanaler, men ikke nogen journalistiske medier, som har gjort det til en levevej at formidle nyhederne med en venstreorienteret vinkling.\nDet hænger selvfølgelig sammen med, at Danmark er et relativt lille sprogområde, men alligevel undrer det mig, at der slet ikke er nogen ildsjæle derude, som er ligeglade med indtjeningen. De fleste alternative amerikanske medier startede som amatørkanaler uden indtægter, og i takt med at de etablerede mediers dækning af begivenhederne blev stadig ringere, voksede de alternative nyhedsmediers indtjening proportionalt.\nMåske er det bare mig, der ikke har fundet disse medier endnu? I så fald håber jeg, at folk, som er bedre orienteret på nettet end jeg, vil give mig nogle links.\n20. maj, 2019 - 20:00\nhvis vi fik et Borgerting skulle det kun lave en ting.\nFå stillet de ansvarsløse politikerer til at tage ansvar !\nog ikke som i dag hvor en politiker kan lyve og bidrage for folke tinget\nuden at det for nogle konsekvenser.\nBorgerting beslutning Nr. 1 ministerpension for Claus Hjort Frederiksen er inddraget\nSteen K Petersen, Eva Schwanenflügel og Niels Duus Nielsen anbefalede denne kommentar\n20. maj, 2019 - 21:00\nStemmer mænd på kvinder? Nej.\nStemmer mænd borgerligt. Ja.\nStemmer kvinder rødt. Ja.\nStemmer kvinder på mænd. Ja\n20. maj, 2019 - 21:01\nMænd må tænke\n20. maj, 2019 - 21:03\nKvinder må tage ansvar for menneskeheden\n20. maj, 2019 - 21:04\nEr der en gud i Universet?\nOg er det egentlig ikke en hun?\n20. maj, 2019 - 21:14\nHvis I vil se, hvad der sker, når man smadrer det repræsentative demokrati, så se på den engelske og amerikanske boulevardpresse.\nEller på jer selv. Kunne et land som Danmark styres af Informations kommentariat? Eller af Ekstrabladets Nationen? Eller Jyllandspostens læserbrevsskribenter?\nEfter den første tids jubel i gaderne, ville embedsmænd og andre specialister være nødt til at gribe ind med et modkup. Om ikke andet så for at sikre en vis retssikkerhed.\nRolf Andersen, Rikke Nielsen, Jens Winther og Allan Madsen anbefalede denne kommentar\nJa, hvem var det lige der var borgere i det gamle Grækenland/Athen?\nSovsekander og arvekrøsusser.\nOg hvem er borgere til en tilfældig lodtrækning, alle tugthuskandidater mm eller....\nDet kan godt være, at der er en jokermillionær hver uge, men så er der også mllillioner af nulbon er.\nSå hvis tilfældighedenerene skal udpege en lovgivendeforsamling, så bliver der gang i skaren tyde`bægeret her :-)\n20. maj, 2019 - 22:22\nda det tit er få stemmer der afgøre hvem der kommer ind,\nfår stemmen mest indflydelse, og det er spænde at se hvor mange kvinden fik. 23 ;-)\n20. maj, 2019 - 23:12\nAt tro at et Borgerting er en bedre måde at lede et land på er nok lige så naivt som at tro, at det giver et bedre Europa, hvis EU bliver nedlagt og der bliver dannet et nyt.\nKompromisserne og forhandlingerne vil ikke blive overflødige i begge situationer, og slutresultatet vil formentlig blive det samme. Alle beslutninger vil dog blive udsat i flere år, da det kræver tid og ressourcer at starte noget nyt op.\nI stedet må man arbejde for forbedringer i begge institutioner f.eks. ved at vælge nogle repræsentanter, der bedre modsvarer de behov, der er for ændringer - politikere, der fokuserer mere på klima f.eks.\n20. maj, 2019 - 23:19\nDer er nogen der spørge om tokammer system\nhar vi ikke et femkammer system?\nFV EP MR EUK og EUdomstolen\n21. maj, 2019 - 00:28\nMihail Larsen: "Kunne et land som Danmark styres af Informations kommentariat? "\nJa, det tror jeg faktisk godt det kunne. Ikke alene, vi skulle selvfølgelig have hjælp af en lang række specialister, eksperter og andre teknokrater, der kan forklare de ting for os, som vi ikke forstår, men sådan er det jo allerede på Christiansborg, så det ser jeg ikke som et problem. Politikerne er jo ikke klogere end os, det beviser de jo hver eneste dag.\nDen store fordel er, at kommentariatet her på Information ikke er bundet op på et enkelt partiprogram, således som politikerne på Christiansborg, men netop er et anarkistisk mix af alle mulige holdninger om alle mulige ting. Et tilfældigt udvalg af danskere, udvalgt ved lodtrækning og af en passende størrelse (det optimale omfang af en sådan forsamling kan statistikerne jo regne ud), vil således være et meget mere repræsentativt udvalg af befolkningen, end de partifikserede politiknørder, som for tiden tager beslutningerne for os.\nDet undrer mig egentlig ikke, at du som teknokrat erklærer dig parat til at støtte et teknokratisk statskup, men det undrer mig lidt, at du som selverklæret demokrat er villig til at ofre demokratiet på teknokratiets alter.\nSå hvad er du inderst inde, Mihail Larsen - teknokrat eller demokrat?\nTrond Meiring, Lise Lotte Rahbek, Thomas Tanghus, Steen K Petersen, Eva Schwanenflügel og Steffen Gliese anbefalede denne kommentar\n21. maj, 2019 - 00:40\nDet tilfældige udvalg af "danskere" er jo hængt op på noget andet end tilfældighed, Niels!\nSå hvis vi laver et tanke eksperiment:\nForstil dig din 5. klasse, og vælg så tilfældigt dem der skal regere Danmark, jeg er allerede på til køkkenet for at mixe en skarentyde whisky, hvis dette tilfældige udvalg, skal regere med hjælp af klasselæren\n21. maj, 2019 - 00:46\nNiels Duus Nielsen, siden dommen over Sokrates har filosoffer været panisk rædde for demokrati.\nTrond Meiring, Rolf Andersen, Eva Schwanenflügel og Niels Duus Nielsen anbefalede denne kommentar\n21. maj, 2019 - 00:47\nklasselæreren, det gik lidt hurtigt ..\n21. maj, 2019 - 00:50\nAt udvælge nogle tilfældigt, er fatalisme, ikke demokrati\n21. maj, 2019 - 01:56\nLol, Allan Madsen, jeg forstår godt, hvad du mener tværs gennem alle slåfejlene. Men jeg er dybt uenig - ikke i, at det måske ikke er så smart at lade børnene bestemme, men jeg kan virkelig ikke se, hvor en LLR eller en MF udmærker sig i forhold til dig og mig.\nLevebrødspolitikere har selvfølgelig mere erfaring med at lave lokumsaftaler og små- og storkorrupte alliancer end dig og mig, men en tilfældigt udvalgt forsamling, som ikke sidder længere end et år ad gangen, har jo ikke tid til at opbygge et korrupt netværk. Hvilket er en klar fordel, da det jo netop er korruptionen og politikerleden, vi skal til livs.\nBemærk - jeg forventer ikke at det bliver vanvittigt meget bedre, men jeg er ret sikker på, at det ikke bliver værre. Borgertinget skal - således som jeg forstår det - blot have mulighed for at nedlægge veto, og så ellers se på, hvilke borgerforslag, der skal nyde fremme. Folketinget fortsætter som vi kender det, blot med en overdommer i form af et borgerting, der kan sparke de værste politiske rævekager til hjørne.\nTrond Meiring, Lise Lotte Rahbek, Jan Weber Fritsbøger, Steen K Petersen og Eva Schwanenflügel anbefalede denne kommentar\n21. maj, 2019 - 02:01\nOg nej, det er ikke fatalisme at lade lodtrækning afgøre sammensætningen.\nMed mindre du er parat til at erklære meningsmålinger og andre opinionsundersøgelser for fatalistiske. Statistik, forsvarligt udført, siger noget om sandsynligheden for, at en befolkning har de holdninger, som statistikken påstår.\nMig bekendt anvender de folkevalgte politikere hele tiden meningsmålinger til at justere den førte politik (eller i hvert fald til at justere den ledsagende retorik), så hvis statistik virkelig er udtryk for fatalisme, er politikken allerede fatalistisk, og så har vi jo ikke tabt noget.\nTrond Meiring, Thomas Tanghus, Rolf Andersen, Steen K Petersen, Steffen Gliese og Eva Schwanenflügel anbefalede denne kommentar\n21. maj, 2019 - 02:10\nSå bliver det vel netop som Mihail skriver; boulevardpressens indflydelse slå igennem,\nHvordan skulle tilfældigt udvalgte for et år, have en chance for at sætte sig ind i noget med bare et gran af sagkundskab, når det kommer til eksvis. sygehus dækningen mht kræftbehandling el. lign.\nDet bliver bare skin "demokrati" Afhængig af eksperter, interesseorganisationer, lobbyister mm\n21. maj, 2019 - 02:13\nDet er lidt usynkront men skidt\nVed demokrati, ved du hvem du stemmer på, og det vil jeg i ihvertfald gerne vide.\nVed lodtrækning,, så ved jeg ikke hvad jeg får.\n21. maj, 2019 - 02:18\nHvordan kan vi have et demokrati, når der er ingen\nder vil stå ved den førte politik, også føre valg kamp\npå det modsatte af den førte politik?\n21. maj, 2019 - 02:24\nAllan Madsen, det er allerede boulevardpressens indflydelse, der er slået igennem - det var EB, der lagde grunden til fremmedhadet, og det er de etablered aviser og nyhedsredaktionerne på de to tv-stationer, som hver dag sætter den dagsorden, som politikerne så opfinder panikløsninger til.\nPolitikerne repræsenterer ikke på nogen måde sagkundskaben, tværtimod. Sagkundskaben skal du finde i ministerierne, ikke i de politiske partier; deres sagkundskab består alene i at vide, hvordan man dolker en politisk modstander i ryggen og undgå selv at blive sat uden for politisk indflydelse.\nTrond Meiring, Lise Lotte Rahbek, Thomas Tanghus, Mogens Holme, Steen K Petersen og Eva Schwanenflügel anbefalede denne kommentar\n21. maj, 2019 - 02:29\nAllan Madsen: "Ved lodtrækning,, så ved jeg ikke hvad jeg får."\nJo, du ved, at du inden for visse statistiske rammer, det vil sige med en bestemt sandsynlighed, vil få et repræsentativt udsnit af befolkningen. Hvis vi sørger for, at den statistiske usikkerhed er lav nok, vil du være mere sikker på at få en tro kopi af befolkningen i miniformat, end det sammenrend af økonomer, jurister og politologer, som vi har i dag.\nTrond Meiring, Lise Lotte Rahbek, Thomas Tanghus, Rolf Andersen, Mogens Holme, Steen K Petersen og Eva Schwanenflügel anbefalede denne kommentar\n21. maj, 2019 - 02:30\nJamen, så er det vel dig der går ind for teknokrat styre, nu er det bare embedsmændene eller lobbyisterne , der skal overbevise borgertinget, og teknokrater og lobbyister er jo ikke på valg...\nDet bliver vel bare en ansvarsforskydning fra politikere til borgerting/teknokrater...\n21. maj, 2019 - 02:39\nEller sagt på enanden måde:\nVi skal altså styres af et tilfældigt udvalgt borgerting, der udskiftes årligt, rådgivet af nogle teknokrater, som heller ikke er valgt af befolkningen.\nHvem har ansvar for hvad...?\nKafka kunne ikke have fundet på noget bedre!\n21. maj, 2019 - 02:44\nJa, som jeg vistnok ikke skrev til Mihail Larsen, tenderer jeg ligesom ham mod at foretrække meritokrati frem for demokrati. Og når jeg spurgte ham så direkte, om han inderst inde var demokrat eller teknokrat, var det jo netop fordi jeg selv finder dette spørgsmål interessant.\nFordi, hvis det, som vi har i Danmark i dag, er demokrati, er jeg ikke sikker på, at jeg er demokrat. Jeg kan imidlertid godt lide tanken om demokrati, og er derfor altid villig til at prøve nye metoder, hvis det kan gøre samfundet demokratisk.\nForslaget om lodtrækning er dog ikke nyt, men stammer fra antikken, hvor det netop var det fatalistiske aspekt, der gjorde, at folk respekterede netop denne form for demokratisk udvælgelsesprocedure: Når man trækker lod, er det guderne, der vælger for os.\nI dag har vi så statistik i stedet for fatalisme, hvorfor vi kan sikre, at udfaldet af langt de fleste lodtrækninger vil holde sig inden for de rammer, som vi sætter os - dvs. vi vil med stor sandsynlighed, dvs. langt de fleste gange, få os en sammensætning af borgertinget, som er en afspejling af befolkningens sammensætning.\nHvordan medlemmerne i Borgertinget så beslutter sig i de enkelte sager, kan vi selvfølgelig ikke vide på forhånd, men det kan vi heller ikke som forholdene er nu. For du tror vel ikke på alt det valgflæsk, som du får serveret?\n21. maj, 2019 - 02:48\nHvorfor du blander ansvaret ind i debatten forstår jeg ikke. Regeringen lyver og bedrager, og bliver alligevel ikke holdt ansvarlig. Så muligheden for at placere et ansvar kan da umuligt være et argument for at bevare status quo.\n21. maj, 2019 - 02:54\nNej, jeg tro ikke på valgflæsk, men jeg tror heller ikke på skæbnen, som politisk princip.\nJeg foretrækker til enhver tid, repræsentativt demokrati fremfor terningkast.\nAllerede antikkens terninger var der fiflet med, og fornuft kommer ikke med terningkast.\nMihail Larsen og Rikke Nielsen anbefalede denne kommentar\n21. maj, 2019 - 03:02\nIndtil nu har regeringen ikke haft et flertal imod sig, det må jo så betyde at der faktisk er et flertal af vælgerne der står bag regeringens politik.\nOm jeg kan lide det, nej. Men tror jeg det ville blive anderledes med et borgertin, nej.\n21. maj, 2019 - 03:12\nJeg forstår din skepsis over for fiflerier med terningerne, Allan Madsen, blot kan jeg ikke se, hvordan de er værre end de fiflerier med sandheden, som levebrødspolitikerne bedriver.\nProblemet, som skal løses, er at politikerleden truer med at undergrave det repræsentative demokrati. Så enten finder vi en ny måde at repræsentere befolkningen på, eller også lader vi alt gå til folkeafstemning ligesom i Schweiz. Borgerting er et kompromis mellem det direkte demokrati og det nuværende repræsentative demokrati.\nMåske er det ikke så slemt, som jeg tror, måske er folk godt tilfredse med tingenes skæve gang. Det er bare ikke det, jeg hører i de cirkler jeg bevæger mig i, og det er heller ikke, hvad jeg læser i aviserne og på nettet.\nFolk vil hellere købe en bil af en brugtvognsforhandler end af en politiker, ifølge statistikkerne, og det tror jeg ikke er et udslag af folks skæbnetro, men derimod et udtryk for en bitter erfaring. som danner grundlag for en realistisk vurdering af den teaterforestilling, som vi kalder politik.\nTak for meningsudvekslingen, nu tordner det i det fjerne, så med lidt held bliver det snart så køligt, at man kan få sovet lidt.\nTrond Meiring, Lise Lotte Rahbek, Mogens Holme, Steen K Petersen og Steffen Gliese anbefalede denne kommentar\n21. maj, 2019 - 03:15\nEn borgerregering vil skulle besluttes ved lodtagning.\nUha, så kan revl og krat komme indom.\nMen sådan er det alligevel nu.\nDu aner ikke hvem du stemmer på.\nEnhedslisten har en plan.\n21. maj, 2019 - 04:13\nDet er da utroligt så lidt tiltro, man må have til sig selv, når man ikke mener sig - eller nogle af dem, man ligner - i stand til at varetage den opgave at træffe beslutninger på fællesskabets vegne sammen med andre.\nTrond Meiring, Lise Lotte Rahbek, Mogens Holme og Steen K Petersen anbefalede denne kommentar\n21. maj, 2019 - 15:17\n1. Pøblens foragt for viden, erfaring og visdom\nDer synes blandt nogle af kommentariatets medlemmer at være en bekymrende uvidenhed om, hvor komplicerede moderne samfund er. (Måske er en del af dem uden arbejdserfaring og faglig viden.) At være seriøs politiker i dag kræver en stor arbejdsindsats og specialisering, hvis den skal være saglig og ikke kun baseret på mavefornemmelser eller folkestemninger. Mange beslutninger er baserede på et stort datagrundlag, specialistviden og rækker mange år frem i tiden; det kræver planlægning, implementering og feedback over en længere årrække, som man ikke kan forvente af ... et anarkistisk mix af alle mulige holdninger .... Et moderne samfund er nødt til at skelne mellem system og livsverden.\n2. Pøblen har ingen visioner\nDet er nemt at sige nej. Det forpligter ikke. Men kan et samfund eksistere ude politikere, der har visioner, der rækker ud i fremtiden? Politikere, som tænker stort. Som funderer over samfundets dybtliggende problemer, der måske rækker årtier frem i tiden? Politikere, der enten selv er ekstremt veluddannede, elle oven i købet er beskedne nok til at lade de bedst tænkelige specialister komme med ideer? Det har Pøblen ikke nogen meninger om, eller er måske endda fjendtlige over for, fordi dets repræsentanter hverken er fagligt kompetente eller sidder længe nok til at tage et ansvar. I et sådant politisk system er visioner uden offentlig mening.\n3. Pøblens afmagt over for bureaukratiet\nNår pøblen har stemt i øst og vest på må og få og som vinden blæser, opstår der kaos. De endeløse diskussioner mellem anarkisterne fuser ud, og deltagerne går hjem i træthed. De mest ihærdige, som bliver ved, er måske ikke de mest troværdige. Noget må der gøres, for at det hele ikke braser sammen og samfundet går i opløsning. Ind træder da bureaukraterne som anonyme redningsfolk med deres 'nødvendige politik'. Så er det ikke længere pøblen, der sætter dagsordenen; den bliver reduceret til et stemmeforum, der kan sige nej eller ja. I værste fald kræver pøblen i sin afmagt en diktator - begge dele er der rigeligt med eksempler på i antikkens Grækenland.\n4. Pøblens afvikling af den borgerlige offentlighed\nMed en stadig og tilfældig udskiftning af samfunds politiske beslutningstagere bliver kravet om rationel argumentation erstattet af retten til subjektiv idiosynkrasi. Det offentlige, almene argument, som forpligter, bliver erstattet af det private, individualistiske, der kan skifte når som helst. Da beslutningstagerne er udvalgt tilfældigt, er deres synspunkter af samme grund tilfældige. Der er ikke længere behov for at argumentere, men kun at tilkendegive meninger. Man behøver derfor heller ikke at begrunde sine synspunkter, men kun at overtale eller manipulere sine modstandere - hvilket anses for helt i orden, da de gør det samme. Man har med andre ord opgivet at forsvare den borgerlige offentlighed. Man er endt som en anarkoliberalistisk individualisme - en ubevogtet sandkasse for politiske kandestøbere.\n5. Pøblen forråder revolutionen\nMarx havde en dyb empati for alverdens undertrykte, men han blev hurtigt klar over, at humanister, anarkister og utopister, der udgør hovedparten af Informations kommentariat, ikke havde nogen adækvat løsning på elendigheden. Trods deres indbyrdes, ideologiske forskelligheder hvilede deres respektive 'solidaritet' på et individualistisk grundlag. Med sin hegelianske historiefilosofi i baghovedet holdt han fast i, at proletariatets historiske mission og legetimitet er universalpragmatisk. Ikke anarki og individualisme. Proletariatet har i dag skiftet indhold; det har kravet om universalpragmatik ikke.\n6. Pøblen er irrationel\nPå et mere filosofisk plan erstatter pøblen viljen til orden, der i sagens natur er fælles for dem, der skal leve under denne orden, med en vilje til mig selv. I det filosofiske sprog skelner man mellem etik og voluntarisme. Etik handler om vores fællesskab; voluntarismen handler om jeg, mig og mit. Vil vi fællesskabet, eller foretrækker vi et et anarkistisk mix? I den kontinental-europæiske tradition hylder vi de romerretslige understregninger af, at individuelle rettigheder udgår fra og sanktioneres af fællesskabet [en grundantagelse Marx accepterede], medens man i den angelsaksiske tradition hylder de metafysiske forestillinger om, at individuelle rettigheder allerede er til stede i naturtilstanden før samfundet [hvorved fællesskabet reduceres til en ydre fjende - en antagelse, Marx naturligvis ikke kunne abonnere på]. Den nuværende. vestlige pøbel, der ideologisk er skabt af den angelsaksisk-amerikanske forestilling, ender i metafysisk irrationalisme, der værdsætter anarki, disruption og individualisme højere end republikanisme og universalpragmatik.\nSom det er demonstreret så åbenlyst her i Information.\n21. maj, 2019 - 17:48\nMåske skulle du lige forklare, hvad du mener med "pøblen"; det er vel næppe lig med "lumpen proletariatet" ?\n21. maj, 2019 - 18:03\nTak for et grundigt svar, Mihail L arsen. Først må jeg slå de berømte syv kors: I det følgende forsøger jeg at diskutere ideer - eventuelle referencer til nulevende personer og personlige karaktertræk er ikke ment som fornærmelser, men som eksemplificeringer. Så lad være med at tage det personligt, for som du selv siger: Kritik er kærlighed.\nMihail - jeg ser på dit svar, at du er meritokrat, ligesom mig, blot uden de skrupler, som jeg af og til får, når jeg bliver så skråsikker på min egen tolkning af verden, at jeg glemmer at tage hensyn til alle de andre vælgere. Som jo i et demokrati har, i det mindste på papiret, ligeså meget at skulle have sagt som mig.\nEn af måderne at forlige systemverden og livsverden på er at lade livsverdenen komme til orde, når store beslutninger skal tages, så det ikke er systemteoretikernes kolde rationalitet og kapitallogik, der alene bestemmer, hvad der er godt og hvad der er skadeligt for folk. Hvornår er en folkestemning udtryk for en flygtig forvirring, og hvornår er den udtryk for en dybfølt og vedvarende modvilje? Er politikerleden en forbigående reaktion på det moderne samfunds anomi, eller er det en reaktion på en kronisk følelse af at blive holdt udenfor?\nDu repræsenterer den orden, som forhindrer samfundet i at forfalde til lovløshed og anarki. Og jeg repræsenterer det kaos, som forhindrer ordenen i at stivne til et forstenet tyranni. Systemverdenen er despotisk, som anskueliggjort i Luhmanns værker, men selv en gammel konservativ som Luhmann anerkendte, at visse ting ikke kan indfanges i en systemteori.\nLuhmann fremhæver "bevægelsen" - arbejderbevægelsem, andelsbevægelsen, diverse protestbevægelser - som en sådan sociologisk entitet, der ikke lader sig forklare uden at man forlader systemteorien - og dette er en af hovedgrundene til, at jeg stadig finder Luhmanns tænkning så interessant.\nFor i modsætning til dig anerkender han, at det, som Habermas kalder "livsverdenen", ikke lader sig indfange og kontrollere af systemverdenen uden at lide skade. Folkebevægelser kan simpelthen ikke forstås ud fra systemteoretiske overvejelser, ifølge Luhmann. Enhver systemteoretisk forklaring på et oprør, en revolution, en opstand, you name it, kommer til kort, efter min mening (og måske Luhmanns?) fordi folkebevægelser ikke er fuldt ud rationelle, hvorfor de ikke lader sig systematisere uden at man hugger en hæl og skærer en tå. Dit svar på dette dilemma, altså at systemteoretiske forklaringer og problemløsninger altid amputerer bevægelsernes indre emotionelle kerne, er som Margrethe Vestagers forsvar for at afvikle det arbejdende menneskes solidaritet med det arbejdsløse menneske: "Sådan er det jo!" Og det er et meget provokerende svar for os, som lider skade.\nJeg bliver ikke provokeret af at blive kaldt for pøbel, for jeg tilhører pøbelen, ingen tvivl om det. Men samtidig har jeg så meget viden om både verden og menneskene i verden, at jeg ligesom dig har tegnet medlemsskab i klogeågernes fagforening.\nLigesom dig kan jeg føle mig højt hævet over pøbelens uvidenhed og tankeløshed, hvilket får mig til at længes efter et stærkt meritokrati, hvor filosoffen er konge. I modsætning til dig er jeg til daglig konfronteret med den undertrykkelse, som pøbelen til stadighed udsættes for, som jeg selv til stadighed udsættes for, og som det endnu ikke er lykkedes nogen filosofkonge eller levebrødspolitiker at finde en holdbar udfrielse fra. Så jeg er splittet.\nDet er nok derfor, jeg også er demokrat, fordi jeg har endnu ikke set det meritokratisk udtænkte ideale luftkastel, som med et snuptag kan løse pøbelens problemer. Og det er nok derfor, jeg brokker mig, hver gang nogen forsøger at optræde som tærskelvogtere for at forhindre almindelige mennesker i at forsøge sig som politiske kandestøbere.\nHolberg var ikke demokrat, alle hans teaterforestillinger gør nar af underklassen, han var som dig fuldt og fast overbevist om, at kun meritokraterne er i stand til at føre en ansvarlig politik, og han var som dig fuldstændig blind for, at teknokraterne i deres jagt på effektivitet helt overser de basale menneskelige behov, hvis manglende opfyldelse netop gjorde - og gør - pøbelen til pøbel.\nSom sagt, jeg forstår, hvad der bevæger dig, også jeg er kapitallogiker og systemteoretiker. Men du forstår åbenbart ikke, hvad der bevæger mig. Og så længe du ikke forstår at solidarisere dig med de underbemidlede, og i stedet er loyal over for de falske filosofkonger, som går under navnet "levebrødspolitikere", vil ordet "solidaritet" for dig aldrig være andet end et tomt ord. Solidaritet går nemlig begge veje, fra pøbelen til filosofkongen og tilbage igen = pligt og ret - i modsætning til loyalitet, som kun går én vej, nemlig fra undersåt til overherre = ren pligt uden rettigheder.\nViljen til orden er derfor utænkelig uden en vilje til mig selv, der er ikke tale om et enten-eller, men derimod om et både-og. For meget mig ender i kaos, for meget orden ender i stilstand og død. Det er Heraklit mod Parmenides, "alting flyder" mod "det Ene er". Det er kun idealister, der tror på ideen om det Ene, materialister accepterer, at verden er fuld af modsætninger, der aldrig står stille, og altid skal forhandles på ny.\nJeg forsøger efter bedste evne at være hylomorfist, men jeg ved godt, at jeg tenderer mere mod det materielle anarki end mod den ideale orden. Det var derfor jeg spurgte, om du er teknokrat eller demokrat, fordi du tenderer mod den orden, som jeg har en tendens til at underkende betydningen af. Du har sikkert ret i, at jeg uden tøjler vil forfalde til anarki, disruption og individualisme. Omvendt er jeg ret sikker på, at hvis du fik magt, som du har agt, vil verden blive et meget velordnet, kedeligt og stillestående sted at opholde sig. Der er brug for os begge, hvis vi ønsker et afbalanceret samfund med plads til alle. Borgerting er en af de måder, hvorpå vi måske kan bringe lidt livsverden ind i den golde systemverden.\nRen irrationalisme er ikke godt, da det forstyrrer den rationelle orden. Men ren rationalisme er heller ikke så godt, da det forudsætter en rationel orden, som ikke altid er der. Har du nogensinde læst Carnap? En lynende skarp logiker, som desværre var fuldstændig ude af stand til at tænke uden for sine protokolsætninger. Det var ham, der uden at ville det, lærte mig, at der er mere i livet end gold rationalisme og formel logik. Det kalder du så irrationalisme, jeg foretrækker at kalde det élan vital, eller Wille zur Leben - håbløs romantiker som jeg er.\nTrond Meiring og Allan Madsen anbefalede denne kommentar\n21. maj, 2019 - 18:55\nTak for din lange, indsigtsfulde replik.Vi kommer begge to fra underklassen og forstår derfor hinanden bedre end så mange andre. Lad os mødes fysisk. Jeg glæder mig allerede. Skriv til mig på mihail@eui.institute.\n31. maj, 2019 - 07:31\nDen traditionelle, omend nyere tids valgsystem, løser ikke nuværende og kommende udfordringer, systemet med meritokratiske træk er perverteret, og som artiklen udtrykker, er "... traditionelle valg – mere eller mindre propaganda-inficerede, som de ofte er – ikke at borgerne vælger ansvarlige, kompetente ledere – valget af Trump illustrerer det".\nParlamenter verden over repræsenterer ikke befolkningens sammensætning. Helt ved siden af i USA, "hvor halvdelen af kongresmedlemmerne er millionærer, og med henvisning til opgørelser, der også fortæller, at det gennemsnitlige medlem af den siddende kongres har en husstandsformue på størrelse med 18 amerikanske gennemsnitsfamilier tilsammen".\nI Danmark "havde f.eks. hvert andet folketingsmedlem i 2015 en lang videregående uddannelse, mens det samme kun gjaldt hver tiende i den brede befolkning. Omvendt havde godt 13 pct. af befolkningen alene en grundskoleuddannelse, mens det samme kun gjaldt 1,1 pct. af folketingsmedlemmerne" og "Danmarks statsministre f.eks. gennem 1950’erne udgjordes af én landmand, to med fagforeningsbaggrund og en akademiker, så har samtlige statsministre de seneste 25 år været akademikere med enten statskundskab, samfundsvidenskab, økonomi eller jura som fag".\nEksempler illustrerer, eliten sikrer elitens interesser, ikke landets.\nDen burde ikke går længere.\nArtiklen viser en 2300 år gamle løsnings-vej, som sættes i relation til tidens behov.


4 store fordele ved at bruge Swipp-appen - Trendsonline.dk\n4 store fordele ved at bruge Swipp-appen\n30. oktober 2015Content PartnereFintechNyheder\nudgivet den 30. okt, 2015 på 10:30 am 26. oktober 2015\nIndholdet i denne artikel er sponsoreret af Be On – a division of AOL Platforms.\nDet er ikke svært at se, hvilken retning vi bevæger os i rent teknologisk. Takket være teknologien bliver komplicerede processer forsimplet og overskueliggjort. Turen er nu nået til vores gode gamle kreditkort. Stille og roligt sørger nye apps for, at vi ikke længere behøver have pungen med rundt, når der skal handles.\nEr du ude at lufte hunden og kommer i tanker om, at køleskabet er gabende tomt derhjemme, og at din pung ligger og pynter hjemme på kommoden, eller har du glemt at få penge med til frokost i kantinen – har du til gengæld husket din telefon, kan du nu betale direkte ved hjælp af mobil-apps eller overføre penge direkte fra telefonen. En af disse mobil-apps er Swipp.\nDer er 4 store fordele ved at have Swipp installeret på sin smartphone.\nDu kan overføre op til 25.000 kr. om dagen\nI modsætning til andre mobile betaling-apps tillader Swipp dig at overføre eller betale med op til 25.000 kroner hver eneste dag året rundt. Det er givetvis de færreste, som har behov for at overføre så stort et beløb dagligt, men det er praktisk, da det på mange måder erstatter netbank. Det er langt hurtigere at betale en gæld til sin ven fra en dyr bytur eller købe en sofa i Ilva.\nSwipp er tilgængelig i mere end 10.000 forretninger. Dette tal stiger selvfølgelig dagligt.\nDu kan selv vælge fra hvilken konto der overføres\nI stedet for at det altid er din primære bankkonto, der bliver straffet, kan du med Swipp vælge mellem de konti, du måtte have. Det betyder altså, at du kan minimere smerten ved et dyrt køb ved eksempelvis at vælge opsparingskontoen.\nSwipp er 100% sikkert at bruge\nSwipp er 100% trygt at benytte og det gode er, at du ikke behøver NemID, bortset fra første og eneste gang, du skal registrere dig. Du kan altså betale for den dyre sofa og overføre en masse penge uden at skulle igennem den sædvanlige NemID-procedure.\nDu har altid dine virtuelle kreditkort ved hånden\nVores smartphone er blevet en essentiel del af mange menneskers liv. Vi kan ganske enkelt ikke leve uden at være i digital kontakt med omverdenen. Det betyder samtidig, at du altid har dine virtuelle kreditkort ved hånden i form af Swipp-appen. Det er eksempelvis en fordel, hvis du pludselig bliver akut tørstig på løbeturen, men ikke har din pung med.\n900.000 app-downloads uden én krone på markedsføring


Svensk Akademi er fuldtalligt igen efter skandaleår - Avisen.dk\nSvensk Akademi er fuldtalligt igen efter skandaleår\nEn voldtægtsskandale fik sidste år Det Svenske Akademi til at udskyde årets uddeling af Nobelprisen i litteratur. Krisen blev set som et prestigetab for Sverige. (Arkivfoto) (Foto: Jonathan Nackstrand/Ritzau Scanpix)\nMed valget af en kvindelig filosof får Det Svenske Akademi igen 18 medlemmer efter et turbulent halvandet år.\n10. maj 2019 10:36\nDet Svenske Akademi er fuldtalligt for første gang i 30 år, efter at filosoffen Åsa Wikforss er blevet valgt ind som nyt medlem.\n- Jeg tror på, at vi har brug for institutioner, der indsamler, bevarer og spreder kundskab. Det er sådan, et velfungerende demokrati ser ud, siger Wikforss.\nHun tiltræder den 20. december, oplyser akademiet.\nWikforss afløser Sara Danius, der forlod Det Svenske Akademi tidligere i år.\nDen traditionsrige svenske kulturinstitution, der blandt andet står for at uddele Nobelprisen i litteratur, har været ramt af flere skandaler i de seneste år.\nDen mest omtalte skandale begyndte at rulle i 2017, da 18 kvinder stod frem og fortalte, at de var blevet udsat for seksuelle overgreb af en mand med nære bånd til akademiet.\nDet førte til en voldtægtsdom på to års fængsel til den pågældende mand, som er gift med et daværende medlem af akademiet.\nSyv medlemmer forlod akademiet på grund af sagen.\nSkandalen skabte en masse uro og førte til, at Det Svenske Akademi besluttede, at det ikke ville uddele Nobelprisen i litteratur i 2018. I stedet vil der blive uddelt to priser i år.\nÅrets modtagere af den prestigefyldte pris bliver afsløret den 10. oktober.\nDet Svenske Akademi har 18 medlemmer, når det er fuldtalligt. Men det har det ikke været, siden forfatterne Kerstin Ekman og Lars Gyllensten i 1989 forlod institutionen på grund af sagen om den fatwa-ramte forfatter Salman Rushdie.


Thai Home Restaurant, Sandy - Restaurantanmeldelser - TripAdvisor\nAlle restauranter i Sandy Restauranter i nærheden af Thai Home Restaurant\nAlle aktiviteter i Sandy Aktiviteter i nærheden af Thai Home Restaurant\nUSA›Oregon (OR)›Clackamas County›Sandy›Restauranter i Sandy› Thai Home Restaurant\n50 anmeldelser Nr. 4 af 40 Restauranter i Sandy $$ - $$$\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning 38676 Pioneer Blvd, Sandy, OR 97055-8007 +1 503-668-0779\nRyd alle Begynd din anmeldelse af Thai Home Restaurant Klik her for at vurdere\nOpdaterer listen... Rejsende, der kiggede på Thai Home Restaurant, kiggede også på\nHar du været i Thai Home Restaurant? Fortæl om dine oplevelser! Skriv en anmeldelse\n38676 Pioneer Blvd, Sandy, OR 97055-8007 Placering:\nHar du nogen spørgsmål? Få svar fra ansatte på Thai Home Restaurant og tidligere besøgende.\nRetningslinjer for indlæg Få meddelelser om nye svar på dine spørgsmål. Spørg Ofte stillede spørgsmål: Er der mulighed for retter uden gluten? Er der krav til påklædning? Er hunde tilladte på den udendørs terrasse? I nærheden af Thai Home Restaurant Bedst bedømte seværdigheder i nærheden 41 anmeldelser Jonsrud Viewpoint\nGennemse alle seværdigheder Bedst bedømte restauranter i nærheden 9 anmeldelser Try My Thai Restaurant\n15 anmeldelser Sparky's Pizza\n14 anmeldelser Wong's King


Drikke | Mad & Sundheds Blog - Samanthafotheringham.dk - Part 2\nDrinks med agurk og citron\nGør din sommer lidt sjover med denne forfriskende og velsmagende drink med agurk og citron. Drinken har en skøn lysegrøn farve, som man kun kan blive glad af. Ideen til drinken kom fra en dag, hvor jeg tilberedte tzatziki derhjemme og der jeg pressede saften fra agurken synes jeg saften havde den mest smukke og fortryllende grønne farve, som var en skam at smide ud. Det endte med sunde drinks og en ny opskrift. Drinken har en dejlig kombination af sødme og syrlighed. Hvis du synes drinken er lidt for sur, kan du smage den til med lidt flydende sødemiddel. Udover at være uden tilsat sukker er drinken rig på C-vitamin, B-vitaminet folat og mineralet kalium.\nOpskrift på agurke drinks\n0, 5 L light citronsodavand.\nVask agurken og skær enderne af.\nPres agurken gennem en juicer.\nBland agurkesaften med saften fra citronen.\nTilsæt citronsodavand og bland det sammen. Smag evt. til med lidt sødemiddel.\nSkær 6 citronbåde af resten af citronen.\nFind 6 glas frem.\nPut 1 citronbåd i hver glas og hæld is i glasset så det er ¾ fyldt.\nHæld drinkblandingen i de 6 glas og top det med is.\nServér drinken med 6 sugerør.\nTip: Brug resterne fra agurken til en lækker dip eller tzatziki.\nKulhydrat: 3,5 g.\nProtein: 0,5 g.\nEnergifordeling pr. 100g.\nBy Samantha Fotheringham • Drikke, Drinks • 9\nJeg føler mig nyforelsket i denne smukke granatæble smoothie som smager lige så skønt som den ser ud! Den har den smukkeste røde farve med en lækker cremet konsistens. Smagen er frisk med en dejlig harmoni mellem det søde-og sure køkken. Jeg har sødet smoothien med sødemidlet Perfekt Sød for at spare kalorier, men hvis du ikke er til sødemidler kan du søde smoothien med honning i stedet for. Granatæble smoothien er rig på gode kulhydrater, C-vitamin og mineralet kalium. Biks smoothien sammen om morgen eller drik den som et sundt mellemmåltid.\nGranatæble smoothie opskrift\n10 jordbær fra frost\n2 tsk. Perfekt Sød eller honning\nSkær skrællen af grapen så det hvide næsten ikke sidder på frugten mere. Skær derefter grapen ud i store tern.\nHalver granatæblet på midten. Vrid derefter de to dele fra hinanden. Tag nu en ske og slå med fast hånd på skallen af æblet, mens du holder det i hånden med snitfladen nedad. Stil en skål under, da granatæblet indeholder meget saft.\nHæld saft og kerner fra granatæblet over i en blender sammen med grape, jordbær og vand. Blend smoothien til den har en ensartet og flydende konsistens.\nSmag til med Perfekt Sød eller honning.\nServér straks dine smoothies.\nNæringsindholdet er beregnet uden honning.\nBy Samantha Fotheringham • Drikke • 10\nPå en varm sommer dag er det dejligt med en kold forfriskning. Appelsin smoothie er meget nem, at tilberede og har en dejlig frisk sødme med en cremet og kold konsistens, som giver en kølig fornemmelse. Jeg har anvendt frosne bananer, da jeg synes konsistensen bliver mere tyk og lækker af det. Når dine bananer er overmodne og kedelige kan du tage skrællen af og smide dem i fryseren. Så har du altid nogen ved hånden til din smoothie. Men, hvis du ikke har nogen frosne bananer ved hånden kan du i stedet tilføje et par isterninger til din smoothie. Bananerne bidrager med sødme, men hvis du ligesom mig gerne vil have en lidt mere sød smoothie kan du søde den med perfekt sød (sødemiddel) eller honning. Jeg har sødet min smoothie med perfekt sød for at undgå ekstra kalorier. Smoothien er god som en kold forfriskning, som en sund dessert, fortræffelig som morgenmad eller som en energi snack i løbet af dagen. Appelsin smoothien er spækket med nyttige vitaminer som booster din sundhed og som din krop vil elske dig for. Den indeholder især c-vitamin og b-6 vitamin. Smoothien har jeg pynte med appelsin, ribs fra mine forældres have og frisk mynte.\nOpskrift på appelsin smoothie\n3 dl neutral yoghurt ( max. 1,5% fedt)\nEvt. lidt perfekt sød eller honning.\nPil appelsinerne og skær den ud i passende stykker.\nSkær de frossent bananer ud i store stykker.\nKom appelsin, banan og yoghurt i en blender og lad den køre til det er en jævn masse.\nSmag til med lidt perfekt sød eller honning.\nPynt med lidt appelsin


Kølig start på december - men mildere vejr på vej - Danmark Vejret\nKølig start på december – men mildere vejr på vej\n30. november 2017 danmarkvejret Vejrnyheder 0\nI morgen, fredag er den første vintermåned og det er ligeledes den første dag i julemåneden.\nDen første dag i december bliver ganske vinterlig, og med temperatur et stykke under, hvad vi normalt kan forvente os i starten af december.\nEt lavtryk øst for landet vil sende vinden ned over os fra nord og nordøst. Luften er oppe i 1.500 meters højde mellem 5 og 10 graders frost.\nNede ved overfladen vil temperaturen fredag ligge på mellem 1 graders frost og 4 graders varme. Samtidig frisker vinden op, og det vil efterhånden føles mellem 2 og 5 graders frost (windchilll faktor) – dermed vil dagen føles bitterlig koldt mange steder.\nKold luft fra nord og nordøst blæser ned over landet fredag.\nSlud og snebyger\nNår den kolde luft strømmer hen over det relative lune havvand, kan der dannes byger. Bygerne vil med nordøstenvinden kunne ramme, især det østlige Jylland og længst mod nord. Bygerne vil primæret falde som slud og tøsne, hvorfor sneen forsvinder ret hurtigt. Dog kan der allerede den kommende nat falde snebyger flere steder, og lokalt man fredag morgen stå op til julene på græsplæner og hustage.\nOmråder, hvor risikoen for byger er størst fredag d. 1. december.\nMildere vejr fra lørdag\nDet ser ud til, at man skal nyde den vinterlig start på december. Allerede i løbet af lørdagen bevæger en front sig ind over Danmark vestfra, og det bringer lunere atlanterhavsluft ind til os. Inden da, kan vi natten til lørdag have stået op til vinterens hidtil koldeste nat/morgen. Temperaturen ventes natten til lørdag, at komme ned mellem 2 og 5 graders frost, endda lokalt koldere i det indre Jylland.\nUsikker ny uge\nDen nye uge, er der meget stort usikkerhed i forhold til de lidt længere sigtede prognoser. Et overtal af dem lader kulden vende tilbage med fornyet styrke, og vi kan igen få julesneen at se, allerede fra tirsdag, mens andre prognoser lader kulden sætte ind først frem mod næste weekend.


Over halvdelen af befolkningen involveret i Hindenburg-katastrofen overlevede\n"Med e-valuta baseret på kryptografisk bevis uden at skulle have tillid til en tredjepart mellemmand kan penge være sikre og transaktioner ubesværet." - Satoshi Nakamoto, Bitcoin-udvikler (og mulig grundlægger).\nFå ting forvirrer folk så meget som kryptokurrency. Er du interesseret i Bitcoin og cryptocurrency, men du er bare ikke sikker på, hvor du skal begynde? Her er 43 fakta, der hjælper dig med at sætte dig om situationen.\n43. Movers og Shakers\nIdeen om Bitcoin stammer fra "Cypherpunks" i 1990'erne. Disse var en gruppe mennesker, der fortalte den udbredt anvendelse af kryptografi og privatlivsteknologier til at påvirke social og politisk forandring. Ordet "cypher" blev brugt, fordi de specialiserede sig i at skabe puslespil, der næsten var umulige at løse. Ideen om en digital valuta uden for de traditionelle bankers magt talte om og eksperimenterede med, men intet kom nogensinde fra det i årevis. Kernen i deres spørgsmål var: "Hvorfor har vi brug for banker?" Pengene kommer fra folket, så hvorfor kan vi ikke bare dele det med hinanden?\n42. Den oprindelige\nEn anonym mand ved navn Satoshi Nakamoto begyndte at offentliggøre sine "white paper" forretningsplaner for Bitcoin. Han hyrede computerprogrammerere, der var involveret i "cypherpunk" -bevægelsen for at opbygge teknologien. Efter et stykke tid forsvandt han helt. Mens der er teorier, ved ingen virkelig hvem han er uden for tvivlens skygge.\nBitcoin arbejder på en teknologi, der hedder "Blockchain." Det er i grunden bare en måde at sende penge frem og tilbage direkte til overalt i verden på et øjeblik snarere end at skulle gå gennem Federal Reserve og en bank , eller virksomheder som Western Union fungerer som mellemmand.\n40. Hvorfor tog det så lang tid?\nHar du nogensinde overudkastet din bankkonto? Måske glemte du, at du skrev en check til nogen, og de betalte ikke det med det samme. Eller du har betalt dit kreditkort, og det tog 3 dage. Eller din lønseddel tog 2 dage at komme til dig. Næsten alle har fået dette til at ske mindst en gang. Med Blockchain sker det ikke. Pengene går fra punkt A til punkt B næsten øjeblikkeligt.\n39. Få bedre\nSammenlignet med traditionelle valutaer, koster penge ved at sende penge til et andet land med Bitcoin og andre cryptocurrencies kun en lille brøkdel af normale bankgebyrer.\n38. Banking Unbanked\nDer er mange lande rundt om i verden - specielt i tredjelandes nationer - hvor folk ikke har bankkonti. Der er også mange mennesker, der immigrerer til et nyt land, som ikke har lov til at få en bankkonto, indtil de bliver fuldgyldige juridiske borgere. Dette kaldes "Unbanked", og det gør det næsten umuligt at komme videre i livet eller have mulighed for at flytte et andet sted. Digital valuta kan potentielt løse dette problem, fordi alle med en mobiltelefon nu har adgang til en måde at gemme deres penge på. Det kan være løsningen på at få mange mennesker ud af fattigdom.\n37. Sikkerhed Første\nBlockchain er langt mere sikker end noget online banking system, der eksisterer i øjeblikket. Der var meget dårlig presse om cryptocurrency hacks, men det havde mere at gøre med dårlig ledelse og dårlig tegnebogsteknologi end den faktisk Blockchain.\nThe Winklevoss Twins, der blev lanceret i det offentlige øje efter premieren af filmen The Social Network, har besluttet at afsætte deres karrierer til Bitcoin og cryptocurrency. De startede deres egen tegnebog kaldet Gemini, og de søger at blive mæglere, der kan involvere traditionelle investorer.\n35. Negativ opmærksomhed\nBitInstant var et selskab, der håndterede Bitcoin-transaktioner. Direktøren arbejdede direkte med en narkohandler, der ønskede at vaske sine penge til handel. Han endte i fængsel. Dette skete Bitcoins omdømme, og bragte en masse negative medier opmærksomhed. Bitcoin har imidlertid intet at gøre med skandalen. Det samme som Federal Reserve er ikke ansvarligt for, hvad folk gør med kontanter.\n34. Modstand mod forandring\nI New York City vedtog de en lov, der kræver, at virksomhederne har en "BitLicense" for at kunne fungere lovligt med Bitcoin som valuta. Det betyder, at de stadig ville betale skatter til IRS, og FBI kunne stadig holde øje med transaktionerne. Men dette slår formålet med, hvad Bitcoin brugere forsøger at gøre. Mange virksomheder nægter at underskrive aftalen og forlader New York i stedet.\nVancouver, Canada var den første by i verden for at få en Bitcoin-cashmaskine.\n32. Hånden, der føder dig\nBen Lawsky, den mand, der tvang BitLicense loven til at komme forbi i første omgang, åbnede en virksomhed, hvor han konsulterede virksomheder om, hvordan man betaler for licensen til at arbejde med Bitcoin i New York.\n31. Ændring er svært\nMange virksomheder som eBay har været interesseret i at indarbejde Bitcoin i deres valutasystem, ligesom PayPal. Men de er forsigtige med at integrere det, da det er alt anonymt. Uden regulering er virksomheder ikke sikre på, hvordan man bevæger sig fremad.\n30. Skulle have startet tidligere\nI 2010 var en bitcoin kun $ .003 cent. Så for $ 100 ville du have fået 3,333.33 Bitcoin.\nPå det tidspunkt, hvor denne artikel blev skrevet, er Bitcoin værd $ 4,662.58. Så hvis du investerede $ 100 dollars i Bitcoin i 2010, ville det være værd $ 15.541.917.79.\nFor alle, der er bekymrede for at miste deres Bitcoin fra en hacker, kan de bruge det kaldte "cold storage". Det er simpelthen at gemme dataene på din computer eller en "hård tegnebog", som er en lille computer , som et flashdrev, der har dine penge gemt på det.\nEn mand ved navn Campbell Simpson kom ind i Bitcoin, da den stadig var ny. Han blev kede af det og glemte helt alt om det. Han flyttede og smed sin gamle computer væk. Hans oprindelige investering på $ 25 ville have gjort ham til millionær. På nuværende tidspunkt blev hans gamle computer sandsynligvis dissekeret og smeltet ned til genanvendt metal.\nBitcoin var den oprindelige kryptokurrency. I takt med at årene går, hopper flere og flere virksomheder på bandet. Disse andre mønter hedder "Alt Mønter".\n26. Den næste store ting\nPå det tidspunkt, hvor denne artikel blev skrevet, er der over 800 "Alt Coins" på markedet. Det bliver hurtigt det næste aktiemarked.\nNogle af "altmønterne" er ret dumme. Der er DogeCoin, NyanCatCoin og meget mere. Med så mange mønter på markedet tager det meget lang tid at undersøge, hvilke der har potentiale, og hvilke er junk.\n24. Begravet skat\n"Minedrift" er et udtryk for, hvornår computere skal dekryptere en lang streng kode, og når de er færdige, belønnes de med bitcoin. Hver dag bliver nye Bitcoins født. Men jo længere bitcoin eksisterer, desto sværere er det at minde det. Med den nuværende sats ville en computer tage over 400 år at minde en Bitcoin. Det er muligt at minne "alt mønter" meget hurtigere end Bitcoin, men der er ingen måde at fortælle om de nogensinde vil være lige så værdifulde.\n23. At komme ind tidligt\nPå aktiemarkedet, når et privat selskab beslutter at åbne aktier for offentligheden, hedder den dag, det bliver til salg, en "IPO" eller "Initial Public Offering". I verden af kryptokurrency hedder det en "ICO" eller "Initial Coin Offering."\n22. Godt som guld\nMange mennesker kender ikke dette, men alle større banker har brug for barer af guld som "likviditet." Se nogensinde store tegn, der siger: "Salg af likvidation: Alt skal gå !?" Det betyder, at de fejler , og de har brug for at slippe af med noget, de har, der er værd at tjene penge på. Værdien af guld kan gå op og ned lidt, men det vil nok være værdifuldt for evigt. I den digitale verden af kryptokurrency betragtes Bitcoin som "det nye guld", og det er i øjeblikket den "sikreste" mønt at investere i.\n21. Svaret på problemet\nRipple er et firma, der forsøger at arbejde sammen med banker, i stedet for at håbe på, at verdens finansielle system kommer til at falde i totalanarki. Deres mønt kaldes "XRP." Uanset hvad, deres planer om at hjælpe bankerne kommer til at løse en masse problemer med internationale pengeoverførsler. Når Ripple er aktiveret i det globale banksystem, kan overførsler ske øjeblikkeligt.\nEn lov har passeret i Japan, der tillader alle detailsteder i landet at acceptere Bitcoin. Størstedelen af Japans banker har allerede aftalt at købe og begynde at bruge Ripple XRP som deres digitale valuta til at foretage transaktioner. En af grundene er, at det gør finansielle overførsler meget hurtigere end Bitcoin.\nLigesom aktiemarkedet ved ingen, når prisen på en hvilken som helst mønt går op eller ned. Det betyder, at fora som Reddit er fyldt med folk, der spekulerer på, hvad der vil ske næste.\nSilicon Valley, Californien er det bedste sted at være, hvis du er i Bitcoin. De har endda Bitcoin pengeautomater og flere virksomheder, der vil acceptere det i deres butikker i stedet for kontanter.\nNår penge er involveret, elsker folk at gamble med det. Der er faktisk websteder, der tillader lovlig spil med Bitcoin. Grand Prize på disse spil er 5 Bitcoin.\nSkønheden om kryptokurrency er, at folk er mere end villige til at dele deres forskning, snarere end at holde det hele hemmeligt, fordi jo flere mennesker der investerer, jo højere vil prisen gå - og jo flere penge alle gør. Dette er det samlede modsatte af de fleste virksomheder, hvor alle holder deres penge-making "hemmeligheder" til sig selv.\n15. Til uendelig og udover!\nEt af slangevilkårene i cryptocurrency-samfundet er: "TIL MÅNEN." Det refererer stort set kun til det øjeblik, hvor vi alle gør det rigeligt ... Hvis det nogensinde sker. Folk håber, at en af deres alt-mønter, som faktisk er overkommelige for at købe flere aktier, en dag vil være lige så værdifuld som Bitcoin. Kun tiden vil fortælle.\n14. Aldrig Lad gå\nEn anden slang term i samfundet er "HODL." Det er en fejlstavning af verden "hold" og det står for "Hold On For Dear Life." Det er, hvad det lyder som-strategien for at få så mange mønter som muligt og ikke sælge, uanset hvor mange højder og nedture der kan ske.\n13. Dårlige eksempler\nBitcoin fik en dårlig omgang, da The Silk Road kom ind i nyhederne. Hvis du ikke var klar over, er The Silk Road et websted for narkotikahandel på Dark Web. Men i den virkelige verden bruger narkohandlere kontanter, så der er ingen papirspor. Det gør ikke penge dårligt. På trods af denne fejlfri logik faldt prisen på Bitcoin i mange år efter at have fået denne dårlige presse.\n12. Som du ønsker\nSilkvejs grundlægger har fået tilnavnet "The Dread Pirate Roberts", som karakteren fra The Princess Bride. En mand ved navn Ross Ulbricht blev identificeret som The Dread Pirate Roberts, men senere identificerede Wired Magazine en af The Silk Road's kritiske medarbejdere (og mulig leder) som bruger under pseudonymet "Variety Jones". Hvem er Variety Jones? Mystiet er stadig uløst. Desuden har FBI kun kunnet gribe en meget lille mængde af Dread Pirate Roberts formue.\nDen amerikanske regering auktionerer over genstande, som de har beslaglagt efter at have brækket forbrydelser. I 2014 auktionerede de 44.341 bitcoins, som de greb under en buste af Silk Road-forhandlere. Fra det tidspunkt, hvor denne artikel blev skrevet, er denne Bitcoinf-formue nu over 200 millioner dollars. Den, der købte dem på auktion, fik dem til en brøkdel af prisen.\nMange mennesker anvender traditionelle aktiemarkedet teknikker til cryptocurrency markedet for at tjene penge.\nPå dette tidspunkt er Bitcoin værd at så mange penge, at hvis du betaler med nogen anden valuta, får du en brøkdel af en bitcoin. Alle de 0 i din Bitcoin er blevet kaldt "Satoshis" efter den mystiske grundlægger.\n8. Se og lær\nDer er en dokumentar om Netflix kaldet Banking on Bitcoin , der giver et meget dybtgående kig på, hvad Bitcoin er, hvordan det virker, og hvordan det kan ændre verden.7. Mønter i Caracas\nVenezuelas valuta, "Bolivar" har en værdi, der dunkler. For at opretholde værdien i deres penge er mange venezuelanere begyndt at investere deres penge i Bitcoin i stedet.\n6. Svømning med hajer\nMark Cuban, en venturekapitalist, der blev berømt fra tv-showet "Shark Tank", har besluttet at oprette sit eget investeringsselskab for Bitcoin.\nI Kina bruger mange virksomheder allerede Bitcoin. De ser dette som svaret på de problemer, de står over for ved bankoverførsler, da de fremstiller varer til at sende over hele verden. Ripple (XRP) ansætter allerede over 200 nye medarbejdere i Kina for at lette deres integration af Blockchain i deres banksystem.\n4. Job åbninger\nAlle de store banker har ansat Bitcoin Specialists, fordi de forbereder den uundgåelige realitet at konvertere (i det mindste delvist) til kryptokurrency eller i det mindste inkorporere den i det eksisterende system.\n3. Det er bedre at være god Pizza\nI 2010 eksperimenterede en mand ved navn Laszlo Hanyecz i Bitcoin, da den stadig var meget billig. Han besluttede at bruge 10.000 mønter til at købe to pizzaer med sine venner. På tidspunktet for denne artikel blev skrevet, ville disse mønter have været mere end 45 millioner dollars.\nPrisen på Bitcoin fortsætter med at gå op. Nogle mennesker tror at en dag, en Bitcoin kunne være værd $ 25.000 eller mere. Andre insisterer på, at det vil gå i stykker, så vi overlader det til dig at træffe dine egne beslutninger.\n1. Vil du have den rigtige Satoshi, vær så velkommen?\nOprindelseshistorien om Bitcoin er et sandt uopklaret mysterium. Der er mange teorier om, hvem den virkelige Satoshi Nakamoto faktisk er. Faktisk har 16 forskellige mænd hævdet, at de er den ægte Satoshi. I 2014 blev en japansk-amerikansk mand ved navn Dorian Satoshi Nakamoto fundet levende i Californien. Han nægtede at have nogen forbindelse til Bitcoin og sagde: "Jeg er ikke længere involveret i det." En af hans naboer gjorde dog. En mand ved navn Hal Finney var en af de oprindelige "cypherpunks", og han levede meget tæt på Satoshi Nakamoto. Da Forbes forfatter Andy Greenberg interviewede ham, spildte Finney allerede væk fra ALS-den samme sygdom, der plager Stephen Hawking. Da han blev spurgt, om han var den virkelige Satoshi Nakamoto, begyndte han at smile, men sagde "nej."


Online platform for ture, seværdigheder og aktiviteter. | GetYourGuide\nKater Blau: Ture og billetter\nTopseværdigheder tæt på Kater Blau\nAndre seværdigheder i Kater Blau\nVil du se alle oplevelser i Kater Blau? Klik her for en fuld oversigt\nDa vi ankom til skibet, fortalte kaptajnen os, at vi tog fejl med ham, og at vi var nødt til at gå til Oberbaumbrücke, da han kun ville tilbyde en 2-timers tur og ikke en 2 1/2 times tur som reserveret, og det var det forkerte firma, fordi jeg gav ham. Han kunne vise adressen på kuponen, men jeg håber, han får sine penge. Turen var meget flot, på grund af Corona var vi kun 5 personer. Jeg kan især godt lide at fremhæve damen fra tjenesten, meget ukompliceret og meget venlig og hjælpsom, gjorde alt for vores velbefindende. Igen tak meget. Hvis du ikke allerede har dette firma i din bibliotek, vil jeg råde dig til at gøre det. Det kunne ikke være bedre.\nBerlin: Luksusbådtur på floden med soldrevet katamaran Anmeldt af Ines, 11.6.2021\nDu bør opdatere dit websted, tak, MAD var krydset i rødt, men der var mad og drikke om bord. Ellers havde vi en dejlig tur, og personalet er meget venligt. Jeg ville gerne have været i stand til at finde ud af tekniske data om skibet. Der manglede en oversigt med størrelsen og den maksimale transport.\nBerlin: Luksusbådtur på floden med soldrevet katamaran Anmeldt af Hans, 26.7.2020\nLuksus er noget andet\nDet er ikke hensigtsmæssigt at annoncere for en luksuskatamaran. Forklaringer fra højttalere var minimale og forældede, mange nye builds blev ikke nævnt.\nBerlin: Luksusbådtur på floden med soldrevet katamaran Anmeldt af Anett, 14.10.2019\nBesætningen var meget venlig, turen var meget underholdende, og du lærer meget om Berlin.\nBerlin: Luksusbådtur på floden med soldrevet katamaran Anmeldt af Hanes, 15.7.2020


Fodmassage - RTN Terapi & hudpleje\nVil du styrke dit kredsløb, lindre smerter eller bekæmpe stress?\nPrøv vores fodmassage zoneterapi!\nI Asien kendte man til denne behandlingsform allerede for 5.000 år siden. I dag har man igen fået øjnene op for de helbredende kræfter, der ligger i zoneterapien.\nAt løbe barfodet i det varme sand på stranden om sommeren… Hvis man har prøvet det, kender man den salige fornemmelse, når de små sandkorn kommer ind mellem tæerne og masserer fodsålerne. En sand fryd for fødderne, der jo det meste af tiden er pakket ind og må klare sig selv i tætsiddende fodtøj.\nMen de færreste tænker over, at de på denne helt enkle måde gør noget godt - ikke kun for fødderne, men for hele deres velbefindende. For det at gå på bare fødder har indflydelse på bestemte re¬flekszoner - små områder, som er forbundet med andre kropsdele i organismen.\nMen hvad er nu egentlig reflekszoner? Det handler om bestemte punkter på vores hænder og fødder, som har, hvad man kunne kalde en ”varm linje” til kroppens organer via energistrømme (meridianer). Hvis denne energistrøm kan flyde uhindret gennem kroppens kanaler, er man et sundt og raskt menneske. Men så snart den forhindres af spændinger eller ophobninger, bliver organismen syg.\nDet er lige præcis der, zoneterapien kan gribe ind. Gennem let massage eller let tryk kan vores dygtige behandler løsne disse blokeringer og igen bringe harmoni i hele organismen. Det vil sige, at man f.eks. målrettet er i stand til at stimulere eller berolige de enkelte organer, lindre sygdomme og betændelsestilstande, beskytte mod allergi og endog normalisere funktionsforstyrrelser i organerne.\nRTN Terapi & hudpleje /// Søndergade 30 /// 7600 Struer /// Email:info@rtn-struer.dk


Garn i Sydhavnen / regler ?\nSpørger: RapAnden d. 28-09-2019 23:02:43\n...altså...jeg ved ikke rigtigt, om jeg bare er gammel og misundelig, men jeg bliver lidt bekymret(forarget) når jeg ser alle de net i Sydhavnen/Slusen i København. Især når jeg samtidigt ved, der bliver sat havørreder ud 100 meter derfra....(.måske er det også fordi, jeg har det lidt i baghovedet, hvordan én på min søsters store arbejdsplads i Jylland, sælger havørreder, han fanger i net....)\nI Sydhavnen er der jo så smalt, at man nærmest kan spærre hele sluseløbet og i hvertfald på ingen måde, kan komme 100 meter fra land....\nNogen der har en mening ?\nSvar fra: hedvig21 d.29-09-2019 06:29:22\nMåske det er åleruser. I så fald er de lovlige.\nSvar fra: toraa d.29-09-2019 10:23:48\nSom lystfisker og fritidsfisker må man jo ikke sælge sin fangst, så officielt sker det jo næppe.\nMen med de senere indskrænkninger hos Fiskerikontrolllen, bliver de jo netop nødt til at prioritere, så tanken om at de prioriterer kontrollen af garn på kysten er da nærliggende.\nMen mange tager jo netop fejl af garn og ruse, og jeg kender ikke reglerne præcist nok, til at turde udtale mig præcist herom, men mener at huske at have læst at man godt må spise fisk, fanget i garn i havnen. Og der er jo 3 steder i havnen hvor lystfiskeri er tilladt, og der er Sydhavnen ved slusen det ene. Og jeg kan ikke forestille mig at kajakroerne og andre vil finde sig i at fritidsfiskere spærrer for færdslen.\nSvar fra: Bad One d.29-09-2019 11:58:34\nÅleruser , der er vildt mange\nSvar fra: redvultur d.29-09-2019 12:40:40\nNu ved vi jo strengt taget ikke om søsterens kollega i Jylland er bierhvervsfisker....men det er ingen tvivl om at ulovligt salg af fisk kan forekomme.\nSvar fra: Jan R. Jensen d.29-09-2019 13:12:51\nRedvultur, du skriver at ulovligt salg kan forekomme.Det foregår i stor stil og åbenlyst.\nMen der skal et godt helbred til for at stoppe det.\nMen FK skal mangedobles før det stoppes, de gode danskere vil snyde hvis der slægges på kontrollen.Uanset hvor i samfundet der spares.\nSvar fra: redvultur d.29-09-2019 13:59:22\nJeg har altså lidt svært ved at blive forarget over det. Selvfølge kan jeg ikke forsvare overfiskeri og garn på tværs af udmunding osv. Men på samme måde som sort arbejde er kan blive for groft (fuldtids sort og understøttelse ved siden af), så har de få personer jeg kende til, sjældent fået andet end benzinen dækket og måske en pose øl oveni. Sidst jeg oplevede det, var i sommers på camping, hvor en fastlægger solgte røget makrel til en 10,- fra hans lille camping rygeovn. Jeg tvivlet på at det var det han var blevet tyk af.\nOg som håndværker har jeg også sommetider lavet undergravende samfundsødelæggende sort arbejde...\nSvar fra: Jan R. Jensen d.29-09-2019 17:22:58\nJeg hjar også fået lidt jydske$ i mulvarpen i ny og i næ redvultur, jeg er også håndværker. Når det så er sagt , så er der et stort sort marked der blomstre.\nHam med makrellerne, hed han Arne?.\nSvar fra: redvultur d.29-09-2019 17:44:39\nAner det ikke, det var en campingplads mellem Frederikshavn og Skagen (jeg ved selvfølgelig godt hvor jeg var, men vil ikke sladre for meget)\nNår vi, her på siden, ser mere skævt til salg af garnfisk end alm. sort arbejde, så er det vel mest fordi, at det går ud over de fisk, som vi har en tendens til at betragte som “vores”\nSom sagt kan det sagtens ta’ overhånd, men så længe det foregår i det små, så betragter jeg muligheden for regelbrud, som en vigtig sikkerhedsventil. Jeg har aldrig selv fanget ret meget, så jeg har aldrig solgt en fisk, men hvis ikke jeg har fået skrevet lidt km på selvangivelsen, så får jeg det fysisk dårligt......og jeg har ingen dårlig samvittighed, kun en selektiv dårlig hukommelse.\nSvar fra: redvultur d.29-09-2019 17:46:09\nLidt Ekstra km skulle der have stået.\nSvar fra: toraa d.29-09-2019 19:57:08\nSå fandt jeg linket, hvor jeg læste om belastningen af fiskene i Københavns havn\nog her står der på side 29:\n"er 3 steder hvor det er tilladt at fiske torsk, hornfisk og ørred. Det er dog ikke alle arter, der kan spises. Aborre, ål og skrubber, indeholder for meget kviksølv, til at man kan spise dem."\nSvar fra: hedvig21 d.30-09-2019 10:42:43\nI min verden følger man loven eller også gør man det ikke. Der er ingen gråzone.\nDet gør mig ondt at høre at der er lystfisker der ikke følger reglerne.\nVi er rigtig mange som,på frivillig basis,knokler røven ud af bukserne med å pleje og yngelpleje og jeg kan garantere jer for at det ikke er hensigten at folk skal sælge frugten af det arbejde.\nMvh Morten Drews. Næstformand i Vandpleje Bornholm.\nSvar fra: redvultur d.30-09-2019 11:53:29\nJeg tar hatten af for dem som knokler røven ud af bukserne med å pleje og yngelpleje. Jeg tvivlet bare på at de gør det udelukkende ud fra altruistisk grunde....og indrømmer at det også sker at jeg overtræder færdselsloven.\nSvar fra: redvultur d.30-09-2019 11:58:25\nHedvig21: Når du nu ligger meget energi i bevaring af å og yngel, så spørger jeg (velvidende at det ikke er populært) hvorfor har du valgt at bruge tid og energi på fiskene og ikke f.eks stikkemyggens bevarelse?\nSvar fra: RapAnden d.30-09-2019 12:07:38\n@redvulture......det er altså langt ude, det med myggene.\nEr der nogen måde, hvorpå man kan se, om det drejer sig om net eller ruser ? Altså uden at rive dem op ?\nSvar fra: hedvig21 d.30-09-2019 12:26:46\nJeg har valgt å og yngelpleje fordi der er idioter derude som ikke fatter at det vi har skal vi passe på.\nHvad myggen angår tager jeg mig da sandelig også af den da jeg sidder i det lokale vandråd, hvor vi har anlagt store vandområder oppe i skoven.\nSvar fra: redvultur d.30-09-2019 13:06:08\nHedvig21: min pointe er at du gør det fordi du interessere dig for fisk og gerne stadig selv vil fange en fisk. Ikke fordi du vil redde stilkemyggen. Eller tager jeg fejl?\nSvar fra: redvultur d.30-09-2019 13:15:58\nJeg er også selv med i vandløbs forbedring, men jeg erkender at jeg gør det af egen interesse. Sådan er det med foreningsDanmark. Nogen samler ind for spejderne, nogle er aktive i gymnastikforeningen, nogle samler skrald i grøftekanterne og nogle sidder i sognerådet. Men vi gør det da ud fra eget valg og egne interesse. I min verden er der både gråzoner, farver og nuancer.\nSvar fra: redvultur d.30-09-2019 13:23:28\nor garn, ruser og krogliner skal der være en afstand på 150 meter til pæleruser og erhvervsfisker-bundgarn. Indbyrdes skal de have en afstand på 50 meter. Garn skal holde en afstand på 100 meter til lavvandslinje og sejlrende. Bemærk at disse afstande kan variere lokalt. Som fritidsfisker må du sætte 135 meter garn uanset om der anvendes 1, 2 eller 3 garn, dog højst 3 garn og du må gerne have byttegarn ombord i kortere tid.\nI perioden 1. juli til 15. november er det kun tilladt at anvende garn med maskemål 50 mm (halvmaske) eller derunder, og 65 mm (halvmaske) eller derover.\nSom fritidsfisker, der fisker i saltvand må du anvende max 6 redskaber, hvoraf de 3 må være garn og kun ét af redskaberne må være en pæleruse. Denne skal anmeldes til Fiskeriinspektoratet. Som fritidsfisker må der vælges mellem 2 typer af pæleruser, saltvandsruse eller ferskvandsruse. Begge ruser skal have mindst 3 kalve.\nVed ferskvandsruse skal der være et ”vindue” mellem sidste og andensidste bøjle. ”Vinduet” skal være mindst 14 x 14 cm og have et maskemål på mindst 16mm (halvmaske).\nVed pæleruser afmærkes yderpælen med 2 flag og inderste pæl med 1 flag. Yderpælen afmærkes desuden med 2 lysreflekser, hvis redskabet står på mere end 2 meter vand. Pælene skal fjernes senest 14 dage efter at fiskeriet er afsluttet. Afbrækkede pæle fjernes straks, så de ikke er til fare for andre.\nPå dine redskaber skal der være et gyldigt fiskerinummer, der også skal mærkes med dit navn og adresse. Disse mærker skal være gjort forsvarligt fast og skal kunne tåle vand uden at skriften forsvinder. Erstatning for beskadigede redskaber forudsætter korrekt afmærkning af disse.\nBøjer afmærkes med 2 flag og 2 gule refleksbånd i redskabets vestlige ende og 1 flag og 1 gult refleksbånd i redskabets østlige ende.\nFlag må ikke være hvide.\nDet er reglerne for mærkning, men den eneste måde at være sikker er vel at sejle der ud og kigge. Hvis det er ulovlig garn, så vil det formentligt ikke være lovligt mærket.\nSvar fra: toraa d.30-09-2019 15:53:03\nJeg er fortalt at man ser forskel på garn og ruser, ved afstanden mellem vagerne:\nGarn er typisk 45meter lange eller længere. Ruser ca.15-20 meter.\nSå på afstanden mellem vagerne, burde det være muligt at skelne mellem ruser og garn.\nSvar fra: RapAnden d.30-09-2019 21:08:07\nSvar fra: OCM d.30-09-2019 21:28:50\nHvorfor skal kajakroere blandes ind i det her? tror du kajakroere har noget imod garnene eller ruserne....dem kan de da nemt ro hen over.\nSvar fra: Karlsson d.30-09-2019 21:31:07\nMedmindre der er to tre ruser bundet sammen i rad, så er de ligeså lange som garn....\nSvar fra: toraa d.30-09-2019 21:53:51\n@OCM: Jeg tror ganske enkelt ikke de vil være glade for noget der evt kunne genere deres færden eller ridse deres kajak, det har ikke været sådan jeg har oplevet dem. Tværtimod har de været meget hjælpsomme, når jeg har snakket med dem.\nSvar fra: OCM d.30-09-2019 22:14:14\nToraa... hvor dybt tror du en kajak stikker?\nSvar fra: toraa d.30-09-2019 22:43:44\n@OCM: Jeg er ikke særlig kyndig, på det område. Dem jeg har mødt har haft dybder på ca 35 cm, og såvidt jeg har kunnet skønne, er maks en tredjedel under vand. Men jeg kender ikke typerne, men dem jeg har mødt er nok den type der betegnes som havkajak.\nSvar fra: Jan R. Jensen d.02-10-2019 23:19:57\nStrikkeklubber bør holde sig på afstand, ikke mere garn i den Havn.\nSvar fra: Bad One d.03-10-2019 07:01:11\nDet er ruser\nSvar fra: redvultur d.03-10-2019 12:53:40\nBad one: Du skal sige det noget højere, ellers bliver det overhørt igen.\nSvar fra: redvultur d.03-10-2019 13:04:14\nAfslutningsvis vil jeg tilstå en gang jeg var med til at overtræde loven mht ulovlige garn. Det er over ti år siden og inden jeg selv fiskede, men en god ven brokkede sig gentagne gange over ulovligt garn, 30 m fra kysten. Han havde snakket med fiskerikontrollen flere gange og de havde en enkelt gang været forbi og fjerne garnene, men min kammerat kunne ved selvsyn se garnene blive sat og røgtet, fra en bestemt båd på stranden, flere gange om ugen. Så han spurgte om jeg ville hjælpe ham, og ja da, så en nat hvor han havde set det blive sat, fjernede vi de ulovlige garn, brændte dem på stranden ved siden af båden og borede tre 10cm huller i bunden af båden. Fuldstændig ulovligt (og nu forældet) og kun lade sig gørligt i en ikke sort/hvid verden. Det her er på ingen måder en opfordring, bare en anekdote om en stangfisker og en medløber heller ikke altid holder sig til loven.